钦定古今图书集成/历象汇编/历法典/第097卷 > 答蔡伯静 前人
## 钦定古今图书集成/历象汇编/历法典/第097卷 > 答蔡伯静 前人

《天经》之说，今日所论，乃中其病，然亦未尽。彼论之失，
正坐以天形为可低昂反复耳。不知天形一定，其间
随人所望，固有少不同处，而其南北高下，自有定位，
政使人能入于弹圆之下以望之。南极虽高，而北极
之在北方，只有更高于南极，决不至反入地下，而移
过南方也。盖图虽古所创，然终不似天体。孰若一大

以承瓮口。遂自瓮口设四柱小梯，以入其中，而于梯
末架空北入，以为《地平》，使可仰窥而不失浑体耶？古
人未有此法，著其说以示后人，亦不为无补也。